techiaith/cofnodycynulliad_en-cy huggingface dataset:
English: Well, no, I'm not saying that it's worse, just in terms of the people I've been talking to recently, as these events - . It is a period when there are fairs and joint international meetings occurring. I've been speaking, of course, with the different heads of media and there is a concern about that. The post-production sector is very strong in the north-west, as you know as well as I do, and also in the south-east, in the Cardiff and Vale area, and therefore, maintaining those two clusters is key to the creative economy in Wales. Jason?
Welsh: Wel, na, nid wyf yn dweud ei fod yn waeth, jest dyna'r bobl rydw i wedi bod yn siarad â nhw yn ddiweddar gan fod y digwyddiadau yma - . Mae'n gyfnod pan fydd yna ffeiriau a chyd-gyfarfodydd rhyngwladol yn digwydd. Rydw i wedi bod yn siarad â phenaethiaid gwahanol gyfryngau ac mae yna ofid ynglŷn â hynny. Mae'r sector ôl-gynhyrchu'n gryf iawn yn y gogledd-orllewin, fel y gwyddost ti cystal â minnau, ac y mae hefyd yn y de-ddwyrain yn ardal Caerdydd a'r Fro, ac felly mae cynnal y ddau glwstwr yna'n allweddol i'r economi greadigol yng Nghymru. Jason?
English: So, it sounds to me like there isn't a great deal of information about the effect on specific sectors. Ffilm Cymru Wales have said, for example, that there is no comprehensive data on the movement of labour in the arts and cultural sector between the European Union and Wales, and that this should be gathered as a matter of urgency. So, the picture isn't clear. Should you be trying to get that clearer picture to be able to plan ahead of time?
Welsh: Felly, mae'n swnio i mi fod yna ddim llawer iawn o wybodaeth wirioneddol ynglŷn ag effaith ar sectorau penodol, ac mae Ffilm Cymru Wales wedi dweud, er enghraifft, fod yna ddim data cynhwysfawr ar symudiadau llafur yn y sector celfyddydau a diwylliannol rhwng yr Undeb Ewropeaidd a Chymru, a bod angen casglu hwnnw ar frys. Felly, nid yw'r darlun yn glir. A ddylech chi fod yn ceisio cael gwell darlun er mwyn gallu cynllunio ymlaen?
English: Well, it doesn't just depend on us. The statistic problem is a problem relating to the way that employment is set forth, and employment is set forth mainly on a member state level, not on a nation level in the UK. That is the point, I think, that Ffilm Cymru is making there.
Welsh: Wel, nid yw jest yn dibynnu arnom ni. Y broblem ystadegol ydy problem yn ymwneud efo sut mae cyflogaeth yn cael ei ddangos, ac mae cyflogaeth yn cael ei ddangos yn bennaf ar lefel aelod wladwriaeth a'r Undeb Ewropeaidd, yn hytrach nag ar lefel genedlaethol o fewn y Deyrnas Unedig. Dyna ydy'r pwynt, rwy'n credu, y mae Ffilm Cymru yn ei wneud yn fanna.
English: You've spoken about your desire to see a new migration system that links migration more closely to employment. How would that work?
Welsh: Rydych chi wedi sôn am ddymuniad i weld system newydd sy'n cysylltu mudo yn agos â chyflogaeth. Sut fuasai hynny yn gweithio?
English: If there are restrictions - and I'm against that, of course, as I've made very clear - if there are restrictions on the movement of people, we're very keen to be able to find the specific sectors where we're keen to see this movement continue, and this is true not only for the media industry, but also for another area that is very important in my portfolio, which is the tourism sector. The reliance in that sector on citizens from the European Union working in that industry is very key, and losing that workforce without ensuring that they could either continue to work, or that there was the training of another workforce - and that would take time; and we can't foresee exactly how long that would take - to fill that sort of expertise and standard of service that is being offered by citizens of the European Union across the European Union in that industry at the moment, that is going to destroy our tourism offer as well. This is one of the issues that nobody seems to have foreseen, that this is our version of not understanding that leaving the European Union would affect the relationship between Ireland, north and south, and Ireland and the United Kingdom. That is, there is a great deal of foolishness around this whole area, which is very disheartening for someone like me.
Welsh: Os oes yna gyfyngiadau - ac rwyf yn erbyn hynny, wrth gwrs, fel rwyf wedi ei wneud yn hollol glir - os oes yna gyfyngiadau i fod ar symudedd poblogaeth, rydym yn awyddus iawn i allu canfod y sectorau arbennig rydym ni yn awyddus i weld parhad cyflogaeth ynddyn nhw, ac mae hyn yn arbennig o wir nid jest i'r diwydiant cyfryngau, ond i faes arall sydd yn bwysig iawn yn fy mhortffolio i, sef y maes diwydiant ymwelwyr. Mae'r ddibyniaeth yn y sector yna ar ddinasyddion o'r Undeb Ewropeaidd i weithio yn y diwydiant yna yn allweddol iawn, ac mi fuasai colli'r llafurlu yna heb allu sicrhau naill ai eu bod nhw'n gallu parhau i weithio, neu fod yna hyfforddi llafurlu arall - ac mae hynny yn mynd i gymryd amser; allwn ni ddim rhagweld yn union faint fyddai i hynny ddigwydd - i lenwi'r math o arbenigedd a safon o gynnig gwasanaeth sydd i'w gael gan bobl o'r Undeb Ewropeaidd ar draws yr Undeb Ewropeaidd yn y diwydiant yna ar hyn o bryd, bydd hynny yn difetha ein cynnig twristiaeth ni hefyd. Mae'r rhain yn faterion nad oes neb fel pe buasent wedi rhagweld mai dyma'n fersiwn ni o ddim deall y byddai gadael yr Undeb Ewropeaidd yn effeithio ar y berthynas rhwng Iwerddon, de a'r gogledd, ac Iwerddon a'r Deyrnas Unedig. Hynny ydy, mae yna dwpdra mawr o gwmpas yr holl faes yma sydd yn hynod o ddigalon i rywun fel fi.
English: So, you don't have any details about this new system that could link migration more closely to employment. What, for example, about making an exception for people working in the culture, heritage and creative industries, so that creative artists wouldn't need a visa, perhaps?
Welsh: Felly, nid oes gennych fanylion ynglŷn â'r system newydd yma a allai gysylltu mudo yn agos â chyflogaeth. Beth am, er enghraifft, gwneud eithriad o bobl sydd yn gweithio yn y maes diwylliant, treftadaeth a'r diwydiannau creadigol - fod artistiaid creadigol, efallai, ddim angen fisa?
English: No, I don't think so. I think that's completely impractical. If you're going to create a situation where there are two queues and one is claiming that they're creative and another one isn't, it's going to be more disheartening than it is now. My colleagues in the UK border control agency in Cardiff Airport, they would have a very interesting time with that. Simon.
Welsh: Na, rwy'n meddwl bod hynny yn hollol anymarferol. Os ydych chi yn mynd i greu sefyllfa lle mae yna ddau giw fisa ac un ohonyn nhw yn honni bod yn greadigol a'r lleill ddim, mae'n mynd i fod yn fwy digalon nag y mae rŵan. Mi fydd fy nghyfeillion yn yr asiantaeth diogelu ffiniau'r Deyrnas Unedig ym maes Awyr Caerdydd, mi gân nhw amser difyr iawn efo hynny. Simon.
English: It's not my idea. It's the idea of the arts council, by the way.
Welsh: Nid fy syniad i, gyda llaw - syniad y cyngor celfyddydau ydy hyn.
English: I can disagree with what a body that I fund is doing. Simon.
Welsh: Mi allaf i anghytuno efo beth mae corff rwy'n ei ariannu yn ei wneud. Simon.
English: I'm just explaining.
Welsh: Na, jyst egluro.
English: I understand that.
Welsh: Ie, rwy'n deall hynny.
English: Okay? Okay, thank you very much to you for joining us this morning. If we have any further questions, we will write to you. But thank you to you and enjoy St Fagans this afternoon. And happy birthday - I'm not going to sing.
Welsh: Iawn? Ocê. Diolch yn fawr iawn i chi am ddod i mewn yma heddiw. Os oes mwy o gwestiynau gyda ni, byddwn yn ysgrifennu atoch chi, mae'n siŵr. Ond diolch am ddod i mewn atom a mwynhewch Sain Ffagan y prynhawn yma. A phen-blwydd hapus - nid wyf i'n mynd i ganu.
English: Thank you very much. Hearing you say that, Chair, is enough for me. [ Laughter.]
Welsh: Diolch yn fawr. Mae eich clywed chi'n dweud hynny, Gadeirydd, yn ddigon i fi. [ Chwerthin.]
English: We will have a short break for five minutes and then return. Thank you.
Welsh: Wnawn ni gael seibiant o bum munud ac wedyn dod nôl. Diolch.
English: Moving on to item 3 on the agenda, the short inquiry into the implications of Brexit on areas within the committee's remit, evidence session 2, we have Pauline Burt, chief executive of Ffilm Cymru Wales, Eluned Haf, head of Wales Arts International, and Zélie Flach, European officer for Wales Arts International. A warm welcome to you here today. As I am sure you'll know, we ask questions on different themes. I wanted to ask the first question, which is: how have you been engaging with the Welsh Government and with the United Kingdom Government to raise your concerns with them about what is within your specific portfolio to ensure that anything that happens in the context of Brexit is something that you've been able to play as deep a role in as possible in that regard? Thank you.
Welsh: Symud ymlaen at eitem 3 ar yr agenda, ymchwiliad byr i oblygiadau ymadael â'r Undeb Ewropeaidd i feysydd o fewn cylch gwaith y pwyllgor yma, sesiwn dystiolaeth 2, mae gyda ni Pauline Burt, prif weithredwr Ffilm Cymru Wales, Eluned Haf, pennaeth Celfyddydau Rhyngwladol Cymru, a Zélie Flach, swyddog Ewropeaidd Celfyddydau Rhyngwladol Cymru. Croeso i chi yma heddiw. Fel mae'n siŵr rydych chi'n gwybod, rydym ni'n gofyn cwestiynau ar sail themâu gwahanol. Rwyf i eisiau gofyn y cwestiwn cyntaf, sef: sut ydych chi wedi bod yn ymgysylltu â Llywodraeth Cymru ac â Llywodraeth y Deyrnas Unedig i godi consýrn gyda nhw ynglŷn â'r hyn sydd o fewn eich portffolios penodol chi, er mwyn sicrhau bod unrhyw beth sydd yn digwydd yng nghyd-destun Brexit yn rhywbeth rydych chi wedi gallu chwarae rôl mor ddwfn ac rydych chi'n gallu yn hynny o beth? Diolch yn fawr iawn.
English: Can I just ask, because I saw some of you listening to the previous session - do you have an opinion on what the Minister said here? Of course, you're saying that this system has been devolved. Are you content with what is happening within the Welsh Government? Do you feel that enough is happening to take on board the argument and concerns of artists and so on, and to voice them at a UK level on their behalf?
Welsh: A allaf i jest ofyn yn fras, achos roeddwn i'n gweld rhai ohonoch chi yn y sesiwn flaenorol - a oes barn gyda chi am yr hyn roedd y Gweinidog yma wedi'i ddweud? Wrth gwrs, rydych chi'n dweud bod y system yma wedi cael ei datganoli. A ydych chi'n hapus gyda'r hyn sydd yn digwydd o fewn Llywodraeth Cymru? A ydych chi'n credu bod yna ddigon yn digwydd i gymryd dadleuon artistiaid ac yn y blaen i'r Deyrnas Unedig ar eu rhan nhw?
English: I don't think I'd say that I'm happy with what's going on in general, and that's on a European level, where the discussion, more or less - well, it doesn't exist, in reality. On a British level, I think the priorities, clearly, have to be in areas where there is European responsibility, where they're looking at things such as Europol, medicine and all kinds of other things. But then, in the context of that, culture and the creative industries have been deprioritised, in a way, because of the nature of what's being discussed and all that has to be done in so little time. So, I do not think I'd say I'm happy any of that. In a Welsh context, I would say that the time now is for us to be collaborating across the portfolio, and it's an important time. Even though we're still unsure about so many different aspects of what is to come, what we do realise, in a way, is the importance of developing at least an understanding, if there is no deal, of how we're going to deal with the situation, how are we all as bodies going to be setting up risk registers and such things to deal with the impact of decisions.
Welsh: Nid ydw i'n meddwl y buaswn i'n dweud fy mod i'n hapus efo beth sy'n mynd ymlaen yn gyffredinol, ac mae hynny ar lefel Ewropeaidd, lle mae'r drafodaeth, fwy neu lai, yn - wel, nid ydy hi'n bodoli, mewn gwirionedd. Ar lefel Brydeinig, rydw i'n meddwl bod y blaenoriaethau yn amlwg yn gorfod bod mewn meysydd lle mae cyfrifoldeb Ewropeaidd, lle maen nhw'n edrych ar bethau fel Europol a meddyginiaeth a phob math o bethau eraill. Ond wedyn, yng nghyd-destun hynny, mae diwylliant a'r diwydiannau creadigol wedi cael eu dad-flaenoriaethu, mewn ffordd, oherwydd natur beth sydd yn cael ei drafod a chymaint sydd yna i'w wneud mewn cyn lleied o amser. Felly, nid ydw i'n meddwl y buaswn i'n dweud fy mod i'n hapus efo dim o hynny. Mewn cyd-destun Cymreig, byddwn i'n dweud mai rŵan ydy'r amser i fod yn cydweithio ar draws y portffolio, a'i fod yn un pwysig iawn. Er nad ydym ni'n dal yn siŵr am gymaint o agweddau gwahanol o beth sydd i ddod, yr hyn rydym ni'n sylweddoli, mewn ffordd, ydy'r pwysigrwydd i fod yn datblygu o leiaf ddealltwriaeth ynglŷn ag, os nad oes yna ddim deal, sut ydym ni'n mynd i ddelio efo'r sefyllfa, sut ydym ni i gyd fel cyrff yn mynd i fod yn setio i fyny risk registers a phob math o bethau eraill i fod yn delio efo effaith penderfyniadau.
English: Are you receiving help from the Welsh Government to do that - risk analysis, to gather those data, and the discussions with the Westminster Government? That's what I'm trying to ask, not whether you're talking to each other, with due respect, but specifically with Welsh Government.
Welsh: A ydych chi'n cael help gan Lywodraeth Cymru er mwyn gwneud y pethau hynny - y risk analysis, casglu'r data, a thrafodaethau gyda Llywodraeth San Steffan? Dyna beth rydw i'n trio ei ofyn, nid a ydych chi'n siarad efo'ch gilydd, gyda phob parch, ond â Llywodraeth Cymru yn benodol.
English: Well, Pauline can answer on behalf of herself, but from our side, what we recognise is that much work is to be done and how few human resources that are there, either on a Government level, or the arts council or the institutions themselves. The Brexit work is coming on top of cuts that have existed over the last decade, in a way, not only in our sector, but wider in the economy. Then, these discussions are on top of that, as well as the need to be renegotiating and reconsidering different markets in the world and developing those links with so few resources, which places pressure on everybody. And that goes across Government and agencies, I would say.
Welsh: Wel, fe gaiff Pauline ateb ar ei rhan ei hun, ond o'n hochr ni, rydw i'n meddwl mai beth rydym ni'n sylweddoli ydy cymaint o waith sydd yna i'w wneud a chyn lleied o adnoddau dynol sydd yna - boed hynny ar lefel Llywodraeth, boed hynny o fewn y cyngor celfyddydau, boed hynny o fewn y sefydliadau eu hunain. Mae holl waith Brexit yn dod ar ben toriadau sydd wedi digwydd dros y 10 mlynedd ddiwethaf, mewn ffordd, nid yn unig yn ein sector ni, ond yn ehangach yn yr economi. Wedyn, mae'r drafodaeth yma ar ben hynny, yn ogystal efo'r angen i fod yn ailnegydu ac ailystyried marchnadoedd gwahanol yn y byd a datblygu'r cysylltiadau hynny efo chyn lleied o adnoddau, sydd n rhoi pwysau ar bawb. Ac mae hynny'n mynd ar draws Llywodraeth ac ar draws asiantaethau, byddwn i'n ei ddweud.
English: I would like to supplement that, if I may - we're going to have a meeting with the Minister next Tuesday, following the international forum of the Wales Arts International in July, when the Minister invited the broader arts sector to come together to discuss what the international strategy in the arts, perhaps, would look like following Brexit. So, I think there is an opportunity and scope to be discussing what the broader strategy will be.
Welsh: Byddwn i'n hoffi ategu, os caf i - mae gennym ni gyfarfod yn mynd i fod efo'r Gweinidog ddydd Mawrth nesaf, yn dilyn fforwm rhyngwladol Celfyddydau Rhyngwladol Cymru ym mis Gorffennaf, pan wnaeth y Gweinidog wahodd y sector celfyddydol yn ehangach i ddod at ein gilydd i drafod beth fyddai'r strategaeth ryngwladol, efallai, yn y celfyddydau yn mynd i edrych fel yn dilyn Brexit. Felly, rydw i'n meddwl bod yna gyfle a sgôp i fod yn trafod beth ydy'r strategaeth ehangach i ddod.
English: If you could give us some information about how that meeting goes, then that would be a great help to us in terms of our work in this area.
Welsh: Os medrwch chi roi gwybodaeth inni ynglŷn â sut mae'r cyfarfod hynny'n mynd, byddai hynny yn help mawr i ni o ran ein gwaith yn y maes yma.
English: David, and Jenny wants to come in quickly, if that's all right.
Welsh: David, ac mae Jenny eisiau dod mewn yn glou, os yw hynny'n iawn.
English: I want to ask Ffilm Cymru to explain a little bit more about what you are calling for, namely calling on the Welsh Government to provide flexible support for international trade and early stage R&D support.
Welsh: Rwy'n gofyn i Ffilm Cymru egluro ychydig bach am yr hyn rydych chi'n galw amdano fo, sef galw ar Lywodraeth Cymru i ddarparu cymorth hyblyg o ran masnach ryngwladol a chymorth ymchwil a datblygu cyfnod cynnar.
English: And it's likely that the emphasis on the flexibility of the support is extremely important, isn't it? That is, it has to be open to move in whatever direction we are going to take.
Welsh: Ac mae'n debyg bod y pwyslais ar fod y cymorth yma'n hyblyg yn ofnadwy o bwysig, onid ydy? Hynny yw, bod rhaid bod yn agored i symud i ba gyfeiriad bynnag yr ydym ni yn mynd i fynd iddo fo.
English: If I can come back to the support - I went off on a bit of a tangent there, because I think the point on collaboration is important. But, in terms of support, we in Wales Arts International have had the experience of looking at the opportunities for artists specifically, and in quite a specific way, if you like. I think the challenge now is to look at it across the arts and creativity at a broader level. I really think that there is a need for us to have a broader strategy, a clear strategy, and to look at the opportunities in the future; what are the practicalities for our companies; how we inspire people to want to work on an international level; and the need to work internationally. As I say, it's not something - . You don't just go to a market. There's development work and the intelligence around the opportunities and how to take that on board, which is extremely important work.
Welsh: Os caf i ddod yn ôl i'r cymorth - es i i ffwrdd ar ychydig bach o tangent yn fan yna, achos rydw i'n meddwl bod y pwynt ar gydweithio yn un pwysig. Ond, o ran y cymorth, rydym ni yng Nghelfyddydau Rhyngwladol Cymru wedi bod â'r profiad o fod yn edrych ar y cyfleoedd sydd i artistiaid yn benodol, ac mewn ffordd eithaf penodol, os liciwch chi. Rydw i'n meddwl mai'r her rŵan ydy edrych arno fo ar draws y celfyddydau a chreadigrwydd yn ehangach. Mae angen inni gael strategaeth ehangach, glir, ac edrych ar beth ydy'r cyfleoedd i'r dyfodol; beth ydy'r ymarferoldeb ar gyfer ein cwmnïau ni; sut ydym ni'n ysbrydoli pobl i fod eisiau gweithio'n rhyngwladol; a'r angen i weithio'n rhyngwladol. Fel rydw i'n ei ddweud, nid yw'n dod yn - . Nid ydych chi jest yn mynd i farchnad. Mae'r gwaith datblygu a deallusrwydd o ran beth ydy'r cyfleoedd a sut mae ymgymryd â hynny yn waith pwysig ofnadwy.
English: It appears that the free trade agreements, if that's the direction we pursue in the future, are going to be a specific challenge for the sector, but an even greater challenge for the sector in Wales, because Wales's voice won't necessarily be heard in the process of negotiating those agreements.
Welsh: Mae'n debyg bod y cytundebau masnach rydd, os mai i fanna y byddwn ni'n mynd yn y dyfodol, yn mynd i fod yn her benodol i'r sector, ond yn her hyd yn oed yn fwy i'r sector yng Nghymru, achos ni fydd llais Cymru, o angenrheidrwydd, yn cael ei chlywed yn y broses o negodi'r cytundebau yma.
English: Well, quite often, we feel that we are at least two places away from where the discussions are taking place. So, I think it's inevitable that we're going to be in situations where we're going to be responding rather than creating. But, I also think that this means that there is great importance now to this sort of discussion and for this committee to be examining this. Also, I would go back to one of the suggestions that Ffilm Cymru has made - to be asking British bodies to give evidence to this committee on the work that they are doing for culture, which has been devolved. It's very easy for the British organisations to concentrate on a British level without being involved in the discussions that are ongoing in the nations. I say that with great respect because I realise that people have a lot of work going on at the moment, and it's difficult to find the time to do everything. We don't know much about what's going on in Scotland, and it's something that you have to find your way through, rather than there being an automatic way of knowing.
Welsh: Wel, yn aml rydym yn teimlo ein bod ni o leiaf dau le i ffwrdd oddi wrth le mae'r trafodaethau'n digwydd. Felly, rydw i'n meddwl ei bod hi'n anochel ein bod ni yn mynd i fod mewn sefyllfaoedd lle'r ydym yn mynd i fod yn ymateb yn hytrach na chreu. Ond, rydw i'n meddwl hefyd bod hyn yn golygu bod yna bwysigrwydd mawr ar hyn o bryd i'r math yma o drafodaethau sy'n mynd ymlaen, ac i'r pwyllgor yma fod yn archwilio. Hefyd, byddwn i'n mynd yn ôl at un o'r awgrymiadau sydd wedi dod gan Ffilm Cymru - i fod yn gofyn i gyrff Prydeinig i roi ymateb i'r pwyllgor yma ynglŷn â'r gwaith y maen nhw'n ei wneud ar gyfer diwylliant sydd wedi cael ei ddatganoli. Mae'n hawdd iawn i'r cyrff Prydeinig ganolbwyntio ar lefel Brydeinig heb fod yn ymwneud â'r trafodaethau sy'n mynd ymlaen yn y cenhedloedd. Rydw i'n dweud hynny efo parch mawr achos rydw i'n sylweddoli bod pawb efo andros o lot o waith yn mynd ymlaen ar hyn o bryd, ac mae'n anodd ffeindio amser i wneud popeth. Nid ydym ni'n gwybod lot am beth sy'n mynd ymlaen yn yr Alban, ond mae'n rhywbeth rydych yn gorfod ffeindio'ch ffordd drwyddo fo yn hytrach na bod yna ffordd awtomatig o wybod.
English: We have invited them in many times to give evidence, but we can't compel them to do so.
Welsh: Rŷm ni wedi gofyn iddyn nhw droeon i ddod i mewn i roi tystiolaeth, ond rydym ni'n methu â gwneud iddyn nhw wneud hynny.
English: As well as this committee, there is work that the Welsh Government could be doing on that as well. The Minister's evidence this morning doesn't convince me that that work is being done.
Welsh: Yn ogystal â'r pwyllgor yma, wrth gwrs, mae yna waith y gallai Llywodraeth Cymru fod yn ei wneud ar hynny hefyd. Nid yw tystiolaeth y Gweinidog y bore yma yn fy argyhoeddi i fod y gwaith yna'n digwydd.
English: Just to go back to the workforce quickly, because I don't think the question was asked about the availability of data. We heard from the Minister earlier that his definition of data gathering was British data. I just wanted to ask Pauline, in terms of your contribution, you said that there is no comprehensive data on the movement of labour in the arts and cultural sector between the EU and Wales, and that this should be gathered as a matter of urgency. What is your view? I don't want to speak on the Minister's behalf, but he said that this data was the responsibility of the Westminster Government. It didn't appear that it was a role for him. How did you perceive this data gathering?
Welsh: Jest i fynd yn ôl yn glou i'r gweithlu, gan nad oedd y cwestiwn wedi cael ei ofyn, nid wyf yn credu, o ran argaeledd data. Roeddem ni wedi clywed gan y Gweinidog yn gynharach mai ei ddiffiniad fe o gasglu data oedd data Prydeinig. Roeddwn i jest eisiau gofyn i Pauline, o ran - . Yn eich cyfraniad chi, roeddech chi'n dweud nad oes data cynhwysfawr ar symudiadau llafur yn y sector celfyddydau diwylliannol rhwng yr Undeb Ewropeaidd a Chymru, ac y dylid eu casglu fel mater o frys. Beth yw'ch barn chi? Nid wyf eisiau siarad ar ran y Gweinidog, ond roedd ef wedi dweud bod data'n gyfrifoldeb i Lywodraeth San Steffan. Nid oedd yn ymddangos fel yr oedd yn rôl iddo fe. Beth yw eich cysyniad chi o hyn?
English: If you could keep this brief, because we are running out of time.
Welsh: Os gallech chi fod yn fyr, achos rydym ni'n rhedeg allan o amser.